b'\n_START_ARTICLE_\nRaimondas Sviackevi\xc4\x8dius\n_START_PARAGRAPH_\nRaimondas Sviackevi\xc4\x8dius (g. 1975 m.) \xe2\x80\x93 akordeonininkas.\n_START_SECTION_\nBiografija\n_START_PARAGRAPH_\n1999 m. Lietuvos muzikos ir teatro akademijoje baig\xc4\x97 studijas (mok\xc4\x97si docent\xc4\x97s Zitos Abromavi\xc4\x8di\xc5\xabt\xc4\x97s klas\xc4\x97je), magistras. Nuo 1998 iki 1999 m. sta\xc5\xbeavosi Lodz\xc4\x97s muzikos akademijos (Lenkija) prof. Bogdan Dowlasz klas\xc4\x97je, nuo 1999 iki 2000 m. Sibelijaus muzikos akademijoje Helsinkyje (Suomija) prof. Matti Rantanen klas\xc4\x97je, nuo 1999 iki 2001 m. studijavo Karali\xc5\xa1kosios konservatorijos aspirant\xc5\xabroje Hagoje (Nyderlandai) prof. Fridrich Lips (Rusija) ir Johan De Witho (Nyderlandai) klas\xc4\x97se.\n_START_SECTION_\nKoncertin\xc4\x97 veikla\n_START_PARAGRAPH_\nRaimondas Sviackevi\xc4\x8dius yra daugelio Lietuvoje rengiam\xc5\xb3 akordeoninink\xc5\xb3 konkurs\xc5\xb3 laureatas (1988, 1990, 1992, 1994 m.). Nuo 1996 m. tarptautini\xc5\xb3 akordeonist\xc5\xb3 konkurs\xc5\xb3 (\xe2\x80\x9eCitta di Castelfidardo\xe2\x80\x9d, \xe2\x80\x9ePianello Val Tidone\xe2\x80\x9d , \xe2\x80\x9ePremio Internazionale per fisarmonica Stefano Bizzarri\xe2\x80\x9d, Italija) prizini\xc5\xb3 viet\xc5\xb3 laim\xc4\x97tojas.\n_START_SECTION_\nPasiekimai\n_START_PARAGRAPH_\n\xe2\x80\x9ePremio Internazionale per fisarmonica Stefano Bizzarri\xe2\x80\x9d, IX tarptautinis akordeonist\xc5\xb3 konkursas, I vieta ir \xe2\x80\x9eAuksin\xc4\x97 lyra\xe2\x80\x9d, 2000 m.\n_START_SECTION_\n\xc5\xa0altiniai\n_START_PARAGRAPH_\nV\xc4\xae Lietuvos muzikos atlik\xc4\x97j\xc5\xb3 informacijos centro (LMAIC) informacija'